Ахәаахәҭра-ааглыхратә палата инанагӡо аусура абзоурала Словакиантәи Аԥсныҟа иааны иҟан ажурналистцәеи атуроператорцәеи. Дара ҳтәыла шырбази уи ирызцәырнагаз агәаанагареи атәы арадио Sputnik Аԥсны иазеиҭалҳәеит Ахәаахәҭра-ааглыхратә палата Адәныҟатәи аусқәеи аинвестициақәеи рыҟәша аиҳабы Кама Ҵәыџьԥҳа.
Иахьа Аԥсны ашколқәа зегьы рҿы игеит аҵыхәтәантәи аҵәҵәабжьы. Аҟәатәи абжьаратә школ аҿы рҵара хдыркәшеит 60-ҩык аушьҭымҭацәа. Дара дрыдныҳәало, ашкол адиректор Нонна Ломиаԥҳа иазгәалҭеит сынтәатәи аҵарашықәс аихшьаалақәа рыла аҵаҩцәа иаадырԥшыз аихьӡарақәа акырӡа ишеиҳау, ииасхьоу ашықәсқәа ирҿырԥшны.